open-index/open-wikipedia-markdown huggingface dataset:
Distrikto Minden-Lübbecke

La **distrikto Minden-Lübbecke** situas en la pleja nordoriento de la germana federacia lando Nordrejn-Vestfalio. Ĝia administra sidejo estas la urbo Minden, plia grava urbo estas Lübbecke - jen la du eroj de la distrikta nomo. La distrikto de tri flankoj - okcidento, nordo kaj oriento- estas ĉirkaŭata de la najbara federacia lando Malsupra Saksio. Fine de  la distrikto sume havis  loĝantojn.

Najbaras la distriktoj de Malsupra Saksio Osnabrück okcidente, Diepholz kaj Nienburg norde plus Schaumburg oriente. Krome sude najbaras la distriktoj de Nordrejn-Vestfalio Lippe kaj Herford.

## Geografio 
Partoj de la distrikto, aparte ĉirkaŭ la urboj Minden kaj Lübbecke, apartenas al la nordgermana ebenaĵo. Kun tio kontrastas la montetaroj *Wiehengebirge*, *Wesergebirge* kaj la distrikta parto de la *Ravensberger Hügelland*. Sude de la distrikto troviĝas la same montetara Teŭtoburga Arbaro. En la oriento de la distrikto de sudo al nordo fluas la rivero Weser [prononco "**Ve**za"], el kies fluovojo 59 kilometroj troviĝas ene de la distrikta teritorio. La kanalo *Mittellandkanal* tranĉas la distrikton centre de okcidento al oriento. Tradicie en la distrikto troviĝis aparte multaj historiaj muelejoj. La parte ebena, parte milde monteta pejzaĝo bone taŭgas por biciklado, kaj en pluraj fervojaj stacidomoj eblas lui biciklojn - unu el la turismaj vojoj por biciklantoj nomiĝas "mueleja vojo".

La rivero Hunte okcidente troviĝas nur en distanco de 350 metroj de la distrikta limo, la lago Dümmer (la dua plej granda lago de Malsupra Saksio) nordokcidente foras malpli ol 10 kilometrojn.

## Administra disdivido 
La distrikto konsistas el 11 komunumoj, el kiuj ok estas urboj. La sekva listo estas ordigita alfabete, aldoniĝis inter krampoj la nombroj de loĝantoj fine de .

# Bad Oeynhausen, urbo ()
# Espelkamp, urbo ()
# Hille, neurba komunumo ()
# Hüllhorst, neurba komunumo ()
# Lübbecke, urbo ()
# Minden, urbo ()
# Petershagen, urbo ()
# Porta Westfalica, urbo ()
# Preußisch Oldendorf, urbo ()
# Rahden, urbo ()
# Stemwede, neurba komunumo ()

## Eksteraj ligiloj 
* oficialaj paĝoj de la distrikto (germanlingvaj)
* "Mühlenkreis" (mueleja distrikto): turismaj paĝoj (germanlingvaj)

Dosiero:MI - Rathaus.jpg|Minden
Dosiero:Mühle Eilhausen Fachwerkgebäude.jpg|Lübbecke
Dosiero:Bad Oeynhausen1.jpg|Bad Oeynhausen
Dosiero:Mühle Seelenfeld.jpg|muelejo en Petershagen


Kategorio:Distriktoj de Nordrejn-Vestfalio
Kategorio:Vestfalio
Hardenberg

eta|280px|dekstra|Vidaĵo de Hardenberg
Dosiero:Loudspeaker.svg**Hardenberg** () estas municipo kaj urbo (kun urborajtoj) ĉe la Overijsselse Vecht en la nederlanda provinco Overijssel.

En Hardenberg estas la municipejo de la municipo kiu ekestis en 2001 post la komunuma rearanĝo el Hardenberg, Avereest kaj Gramsbergen. Fine de  en la municipo vivis  sur areo de  kvadrataj kilometroj, kio rezultigas loĝdenson de  loĝantoj/km². La urbo Hardenberg havas 17 200 loĝantojn.

La sekvaj vilaĝoj situas en la municipo:
*Ane*, *Anerveen*, *Anevelde*, *Balkbrug*, *Bergentheim*, *Brucht*, *Bruchterveld*, *Collendoorn*, *De Krim*, *Dedemsvaart*, *Den Velde*, *Diffelen*, *Gramsbergen*, *De Haandrik*, *Heemse*, *Heemserveen*, *Holtheme*, *Holthone*, *Hoogenweg*, *Kloosterhaar*, *Loozen*, *Lutten*, *Mariënberg*, *De Meene* (norde de Gramsbergen kaj okcidente de De Haandrik), *Oud Avereest*, *Radewijk*, *Rheeze*, *Rheezerveen*, *Schuinesloot*, *Sibculo*, *Slagharen* (loko de konata amuzoparko) kaj *Venebrugge*. Oriente la komunuma teritorio limas al la distrikto Graflando Bentheim de Germanio.

## Fotoj 

Dosiero:Molen Hardenberg.jpg|La malnova muelejo en Hardenberg
Dosiero:Oude Hervormde kerk Hardenb.jpg|La blanka aŭ Sankta Lambertokirko en Hardenberg (Heemse)

Kategorio:Urboj de Nederlando
Kategorio:Loĝlokoj en Overiselo
Kategorio:Municipoj de Overiselo
Finaĵvorto

En la Esperanta gramatiko, **finaĵvorto** estas vorto kiu bezonas finaĵon por roli en frazo. Ĝi konsistas el radikalo + vortklasa finaĵo (+ eventuala *j* pri pluralo kaj/aŭ *n* pri akuzativo). 

Ekzistas kvar specoj de finaĵvortoj: 
*O-vortoj (aŭ substantivoj): Ili ĉiam alprenas la vortklasan finaĵon *o*
*A-vortoj (aŭ ne-primitivaj adjektivoj): Ili ĉiam alprenas la vortklasan finaĵon *a*
*E-vortoj (aŭ derivitaj adverboj): Ili ĉiam alprenas la vortklasan finaĵon *e*
*Verboj: Ili alprenas la vortklasajn finaĵojn *i, as, is, os, us,* aŭ *u*. 

La malo de finaĵvorto estas vorteto.

## Eksteraj ligiloj
*Vortospecoj laŭ PMEG

Kategorio:Gramatiko de Esperanto
Distrikto Hochsauerland

La **distrikto Hochsauerland**,  [prononco **Hoĥ**zaŭalantkrajs], situas en la sudoriento de la germana federacia lando Nordrejn-Vestfalio. Ĝia administra sidejo estas la urbo Meschede. La distrikto troviĝas en la kompare altaj, montaraj partoj de la arbaroriĉa mezalta montaro Sauerland [prononco **Zaŭ**alant] - tial la nomo. Laŭ areo tiu ĉi distrikto estas la plej granda de la federacia lando. Fine de  la distrikto havis  loĝantojn.

Ene de Nordrejn-Vestfalio najbaras la distriktoj Soest kaj Paderborn norde, Höxter nordoriente, Siegen-Wittgenstein kaj Paderborn sude kaj Mark (germane *Märkischer Kreis*) okcidente. Krome oriente najbaras la distrikto Waldeck-Frankenberg de la federacia lando Hesio. La distrikto estas trafluata de la rivero Ruhr, kiu fontas iom norde de la urbo Winterberg.

La distrikto ekestis dum la jaro 1975 - kun iom da ŝanĝoj grandparte el la tri antaŭaj distriktoj *Arnsberg* (aŭtokodo AR), *Meschede* (aŭtokodo MES) kaj *Brilon* (aŭtokodo BRI). La tri malnovaj aŭtokodoj intertempe estas tre maloftaj, ĉar ekde la jaro 1975 ne plu disdonitaj, sed ili ankoraŭ validas.

## Administra divido 
La distrikto konsistas el 12 komunumoj, el kiuj 10 estas urboj. La sekva listo alfabete listigas ĉiujn 12 komunumoj kaj inter krampoj aldoniĝas la respektiva nombro de loĝantoj laŭ la stato fine de .
300ra|eta|maldekstra|Urboj kaj komunumoj en Hochsauerland

## Esperanto en la distrikto 
La distrikta ĉefurbo Meschede havas Esperanto-klubon, en kiu interalie aktivas la familio *Schönberner*, kies patro *Bernd* organizis multajn kursojn kaj filo *Till* plurajn Internaciajn Seminariojn de Germana Esperanto-Junularo. Inter la 27-a de decembro 2007 kaj la 6-a de januaro 2008 en la urboparto *Föckinghausen* okazis la 6-a Novjara Renkontiĝo de eŭropaj esperantistoj.

## Partneraj regionoj 
* 20ra distrikto Olesno en Pollando
* 20ra regiono Megiddo en Israelo
* 20ra provinco West Lothian en Skotlando (Britio)

## Eksteraj ligiloj 
* oficialaj paĝoj de la distrikto (germanlingvaj)

Dosiero:Arnsberg1.JPG|Arnsberg
Dosiero:Pulverturm Meschede.jpg|Meschede
Dosiero:Brilon-Rathaus und Propsteikirchturm-2004-06-20.jpg|Brilon
Dosiero:Db pforte winter nacht21.jpg|Winterberg


H
H
Kategorio:Vestfalio
Fervojoj en Nederlando

eta|300px|Fervojoj en Nederlando
En Nederlando estas 2809 km da fervojoj, de kiu 2061 km estas elektrigitaj kaj 931 km unutrakaj. Entute estas en Nederlando 6505 km da fervojoj (duoble trakaj duoble nombritaj kaj inkluzive fervojterenoj k.s.).

Ĉiu publika trako en Nederlando estas normala trako, nur la industrio kaj amuzejoj kelkfoje uzas mallarĝan trakon. La publika trakoinfrastrukturo en Nederlando estas, ekde 2003 nome de la registaro, prizorgata de ProRail.
Anglo-Hinda

En sia plej ĝenerala signifo **Anglo-Hinda** temas pri iu perceptebla aŭ neperceptebla afero kun ambaŭ la Angla kaj Hinda deveno aŭ heredaĵo. En la Okcidento la termino Anglo-Hinda estas foje uzita pli larĝe por paroli pri homoj kiuj havas miksitan Hindan kaj Anglan genealogion.

## Etna grupo 
La termino estis ankaŭ foje uzita en komuna ĵargono en Britio dum la kolonia periodo, kaj temis pri tiuj ( kiel Rudyard Kipling kaj George Orwell) kiuj estis de Brita deveno, sed estis naskiĝinta en Barato. Hodiaŭ la Anglo-Hinda komunumo en sia konvena signifo estas statistike tre malgranda malplimulto (0.00018%-0.00036% de la totala loĝantaro en Barato) devenante de Barato, kiu konsistas el homoj de miksita Brita kaj Hinda genealogio kies denaska lingvo estas la angla.

*Notu bone* : Oni ne konfuzu la jenajn terminojn : "hindo" (civitano de Hindio aŭ Barato), "hinda" (rilata al hindoj), kaj "Hindia" (unu el la lingvoj parolata en Barato, kiu estas unu el la oficialaj lingvoj de la federacio)

Kategorio:Barato
Kategorio:Ĵargonoj
Kategorio:Etnoj de Barato
Kategorio:Etnoj
Stacio Umi-Shibaura

eta|Kajo de stacio Umi-Shibaura
eta|Stacia signo
**Stacio Umi-Shibaura** (japane: 海芝浦駅 [Umi-ŝibaura-eki], angle: *Umi-Shibaura Station*) estas ĉemarborda stacio de Linio Tsurumi en Kvartalo Curumi, Jokohamo, Gubernio Kanagaŭa, Japanio. La stacio situas apud de fabriko de *Toshiba*.

## Linioj 
* **La fervoja reto JR**:
** **JR Orienta**:
*** Linio Tsurumi

## Historio 
* 1-a de novembro 1940: Malfermiĝis la stacio de Fervojo Tsurumi Rinkou.
* 1-a de julio 1943: Iĝis la stacio de Japana Nacia Fervojo.
* 1-a de aprilo 1987: Iĝis la stacio de JR.

## Kajoj 
## Sekvaj stacioj 
Kategorio:Fervojaj stacioj en Gubernio Kanagaŭa
Kategorio:Stacioj de JR en Gubernio Kanagaŭa
La Garenne-Colombes

**La Garenne-Colombes** estas franca komunumo kaj pariza ĉirkaŭurbo, lokita en la departemento Hauts-de-Seine, prononco laŭ sistemo IFA [], kiu banano-forme ĉirkaŭvolbas la okcidentan parton de Parizo, kaj en la regiono Francilio, france *Île-de-France* [iːl dəˈfʁɑ̃s], laŭvorte "insulo de Francio") aŭ Pariza Regiono. Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km². Administre la komunumo apartenas al la arondismento Nanterre kaj al la kantono ''*. La teritorio havas komunan limon kun . La loĝantojn oni kutime nomas *garennois* kaj *garennoises'' en la franca.

Ofte, La Garenne-Colombes estas pli simple alinomita **La Garenne**, aŭ eĉ kromnomita "malgranda Neuilly-sur-Seine". 

## Geografio 
La Garenne-Colombes havas landlimojn kun la komunumoj Colombes (norde), Bois-Colombes (oriente), Courbevoie (sude) kaj Nanterre (okcidente). Ĝi estas malgranda kaj kvieta loko kompare kun la aliaj urboj de Hauts-de-Seine. La Garenne-Colombes estas proksimume tiel malgranda kiel la 1-a arondismento de Parizo.

## Historio 
La komunumo estis kreita la 2-an de majo 1910, kiam ĝia teritorio estis apartigita de tiu de Colombes.

## Vidu ankaŭ 
* Komunumoj de Hauts-de-Seine
* Listo de urboj de Francio
* La Garenne-Colombes (stacidomo)
* Les Vallées (stacidomo)
* Charlebourg (Tramtransporto en Parizo)
* Les Fauvelles (Tramtransporto en Parizo)
* La Garenne-Colombes (pariza metrostacio)

## Eksteraj ligiloj 
*  ()


Kategorio:Komunumoj de Hauts-de-Seine
Kategorio:Urboj de Francio
Rango

* **Rango** laŭ PIV estas 
** 1. grado, ĉe kiu staras iu persono en difinita hierarkio,
** 2. grado, ĉe kiu staras iu en skalo de graveco, kaj krome en statistiko estas
** 3. grado, ĉe kiu staras iu mezurata aĵo en listo ordigita laŭ certa kriterio.

* **Rangulo** estas tiu, kiu okupas iun rangon en hierarkio, *altrangulo* do iu aparte potenca en la hierarkio. **Duaranga** estas io aŭ iu, kiu havas malĉefan gravecon aŭ kvalito, estas nur dua elekto, kaj **samrangulo** iu kiu okupas saman rangon kiel alia, komparata persono.

* **Soldataj rangoj** estas rangoj por difini lokon de soldato en hierarkio de armeo.

* **Cirkvita rango** de grafeo estas la minimuma kvanto de lateroj kiuj necesas forpreni por ke la grafeo estu sencikla.

* **Rango (matrico)** de matrico estas la maksimuma kvanto de lineare sendependaj kolumnoj aŭ linioj de ĝi.
* Rangaro, kolekto de rangoj, rangigo.
Garges-lès-Gonesse

**Garges-lès-Gonesse** [garĵ-le-gones] estas franca komunumo kaj pariza ĉirkaŭurbo, lokita en la departemento Val-d'Oise kaj en la regiono Francilio. 

Laŭ la stato de  en la komunumo vivis  sur areo de  kvadrataj kilometroj, kio rezultigas loĝdenson de  loĝantoj/km².

__TOC__

## Geografio 
Garges-lès-Gonesse estas unu el la nordaj ĉirkaŭurboj de Parizo, kaj situas 15 kilometrojn norde de la ĉefurbo. Ĝi havas landlimojn kun la komunumoj Sarcelles, Arnouville, Bonneuil-en-France, sed ankaŭ kun Dugny kaj Stains en Seine-Saint-Denis.

## Vidu ankaŭ 
* Komunumoj de Val-d'Oise
* Listo de urboj de Francio
* Garges - Sarcelles (stacidomo)
* Garges - Sarcelles (Tramtransporto en Parizo)

## Eksteraj ligiloj 
* Oficiala TTT-ejo 


Kategorio:Komunumoj de Val-d'Oise
Kategorio:Urboj de Francio
Duonkantono

[eta|neoficiala komuna kantona blazono de [kantono Bazelo Urba kaj kantono Bazelo Kampara]]
**Duonkantono**, , estas la nuntempe ne plu oficiala, sed tamen daŭre kutima nomo por la ses kantonoj de Svislando, kiuj nur havas unu voĉon en la Kantona Konsilio, dum la aliaj kantonoj havas du voĉojn.

Tiuj ses kantonoj estas
* Obvaldo, germane *Obwalden* (OW) kaj Nidvaldo, germane *Nidwalden* (NW), kuna nomo Unterwalden,
* Bazelo Urba, germane *Bazelo Urba* (BS) kaj Bazelo Kampara, germane *Basel-Landschaft* (BL), dividitaj ekde la jaro 1833,
* Apencelo Ekstera, germane *Appenzell Ausserrhoden* (AR) und Apencelo Interna, germane *Appenzell Innerrhoden* (AI), dividitaj ekde la jaro 1597.

[eta|maldekstra|neoficiala komuna kantona blazono de [Obvaldo|Ob- kaj Nidvaldo]]
Laŭ la nova nomenklaturo de la Svisa Federacia Konstitucio de la jaro 1999 la vorto ne plu uziĝas. La nova konstitucio en artikolo 142 alineo 4 nomas la ses kantonojn kaj precizigas, ke tiuj "kantonoj" havu "po duonan kantonan voĉon". La nuna oficiala nombromaniero do konsideras la ses antaŭajn "duonkantonojn" tutaj kantonoj, kaj sekve Svislando ne plu havas 23, sed nun 26 kantonojn. Neoficiale, la svisoj tamen daŭre pluparolas pri la ses "duonkantonoj", ĉar por la vorto ne enkondukiĝis nova, alternativa esprimo.

Kategorio:Politiko de Svislando
Kategorio:Historio de Svislando
-
Colwood

**Colwood** estas urbo sur Vankuvera Insulo situanta sudokcidente de Viktorio, la ĉefurbo de Brita Kolumbio. Colwood korporaciiĝis en 1985 kaj havas proksimume 15000 loĝantojn. Colwood troviĝas ene de la limoj de Ĉefurba Distrikto en regiono nomata la Okcidentaj Komunumoj aŭ la Okcidenta Marbordo.

Kategorio:Urboj en Brita Kolumbio
Distrikto Herford

La **distrikto Herford** situas en la nordoriento de la germana federacia lando Nordrejn-Vestfalio. Ĝia administra sidejo estas la urbo Herford.

Ene de Nordrejn-Vestfalio najbaras la distriktoj Minden-Lübbecke norde, Lippe oriente kaj sude, Gütersloh plus la eksterdistrikta urbo Bielefeld sudokcidente; krome okcidente limas la distrikto Osnabrück de la najbara federacia lando Malsupra Saksio.

## Geografio 
La distrikta teritorio geografie limiĝas norde pere de la montareto *Wiehengebirge*, sude pere de partoj de la montara Teŭtoburga Arbaro kaj oriente pere de la valo de la rivero Weser kaj la same montara *Lipper Bergland*. Okcidente ne ekzistas natura limo de la distrikto - la distrikta limo tie estas la limo inter la federaciaj landoj Nordrejn-Vestfalio oriente kaj Malsupra Saksio okcidente, kaj tiu antaŭe dum la 19-a jarcento estis la historia limo inter la prusia provinco Vestfalio oriente kaj la reĝlando Hanovro okcidente.

La distrikta tereno estas milde montareta kaj kontrastas kun la pli altaj montaroj norde, oriente kaj sude, kiuj atingas altecojn de ĝis 300 metroj. La tereno estas fekunda kaj jam de pratempoj estis ŝatata loĝolando. La homoj de la bronza epoko postlasis spurojn, kaj dum granda parto de la 1-a jarmilo post Kristo la regiono estis loĝotereno de la saksoj. Pro la tradicie intensa agrikultura uzo de la grundo la teritoria parto de arbaroj malaltiĝis ĝis nur 8,3 procentoj. Nuntempe ĉefe kultiviĝas greno kaj maizo, sed ankaŭ kolzo. Pro la favoraj trafikaj konektoj kaj la ekĝermanta industriigo meze de la 19-a jarcento pli kaj pli kreskis kaj kunkreskiĝis la urboj de la distrikto, tial ke ĝi nun estas inter la plej dense enloĝataj distriktoj de Germanio.

## Administra divido 
La distrikto konsistas el 9 komunumoj, el kiuj 6 estas urboj. La sekva listo listigas ĉiujn 12 komunumojn, kaj inter krampoj aldoniĝas la respektiva nombroj de loĝantoj laŭ stato fine de .

**Urboj**
# Bünde ()
# Enger ()
# Herford ()
# Löhne ()
# Spenge ()
# Vlotho ()

**Pliaj komunumoj**
# Hiddenhausen ()
# Kirchlengern ()
# Rödinghausen ()

## Partneraj regionoj kaj urboj 
* 20ra distrikto Šibenik en Kroatio
* 20ra regiono Renfrewshire en Skotlando
* 20ra urbo Voiron en la departemento Isère de Francio
* 20ra urbo Condega en Nikaragvo

### pliaj neoficialaj amikecoj kun urboj 
* 20ra Bassano del Grappa en Italio
* 20ra Gorzów Wielkopolski en Pollando
* 20ra Jelgava en Latvio
* 20ra Quincy en Ilinojo (Usono)

## Eksteraj ligiloj 
* oficialaj paĝoj de la distrikto (germanlingvaj)

Dosiero:Gänsebrunnen Herford.jpg|Herford

Dosiero:Ulenburg Loehne.jpg|Löhne
Dosiero:Spenge-Werburg-Torhaus-20050114 1519 1969-1200px.jpg|Spenge


Kategorio:Distriktoj de Nordrejn-Vestfalio
Kategorio:Vestfalio
Nacia Konsilio de Svislando

La **Nacia Konsilio** de Svislando ( (*NR*),  (*CN*), , ) estas la granda ĉambro de la svisa parlamento Federacia Asembleo. La Konsilio de la Kantonoj (la eta ĉambro) estas la reprezentejo de la kantonaj politikistoj. Ambaŭ parlamentaj ĉambroj konsistigas la Unuiĝintan Federacian Asembleon de Svislando kun sia sidejo en la Federacia Domo *(germane Bundeshaus)* de Svislando en Berno.

## Funkcio 
La Nacia Konsilio kaj la Konsilio de la Kantonoj estas la leĝodonaj instancoj de la Svisa Konfederacio. La du ĉambroj estas samrajtaj. Tio signifas, ke leĝopropono devas esti akceptita en ambaŭ parlamento-ĉambroj antaŭ ĝi povas validiĝi. Kutime propono unue estas diskutata en la Nacia Konsilio. Kiam la Nacia Konsilio ĝin akcpetis, la Konsilio de la Kantonoj ĝin diskutas. En kazo de malakcepto de la Konsilio de la Kantonoj, la propono reiras por rediskuto al la Nacia Konsilio. Teorie eterne, ĝis oni trovas kompromison, kiu estas akceptita en ambaŭ ĉambroj. La propono nun povas fariĝi leĝo sub la kondiĉo, ke ne unu el la du konsilioj submetas ĝin al publika voĉdono kaj ankaŭ la popolo ne per referendumo (per kiu ĉiu-ajn civitano povas postuli publikan voĉdonon pri leĝo, se li aŭ ŝi povas kolekti 50000 subskribojn) postulas voĉdonon. En ĉi-lasta kazo, la leĝo ekvalidos nur post pozitiva popola verdikto.

## Membroj 
La membroj de la Nacia Konsilio nomiĝas Naciaj Konsilianoj (germane in-forme *Nationalrätinnen* kaj vir-forme *Nationalräte*).

La Nacia Konsilio dum la jaro 1848 havis unu membron po 20'000 loĝantoj, kio tiujare rezultigis 111 Naciajn Konsilianojn. Post ĉiu popolnombrado la nombro de Naciaj Konsilianoj devis esti adaptitaj, aŭ la nombro de loĝantoj, kiuj rajtigu je unu parlamentano, plialtigita. Dum la jaro 1963 la nombro de Naciaj Konsilianoj fine fiksiĝis al 200.

## Elektodistriktoj 
Ĉiu el la 26 kantonoj (kaj laŭ la antaŭe kutima terminologio ankaŭ ĉiu "duonkantono") konsistigas elektodistrikton.

Ĉiu elektodistrikto, sendepende de sia nombro de loĝantoj, rajtas je minimume unu parlamentano. La restaj 174 parlamentanaj postenoj dividiĝas proporcie al la poa nombro de loĝantoj inter la 26 kantonoj. Lastfoje la parlamentanaj postenoj dividiĝis inter la kantonoj dum la jaro 2003, post popolnombrado de la jaro 2000 (inter krampoj la antaŭaj ciferoj el la jaro 1999):

* Zuriko: 34
* Berno: 26 (27)
* Waadt: 18 (17)
* Argovio: 15 (14)
* Sankt-Galo: 12
* Ĝenevo: 11
* Lucerno: 10
* Tiĉino: 8
* Soloturno : 7
* Bazelo Kampara: 7
* Valezo: 7
* Friburgo: 7 (6)
* Turgovio: 6
* Bazelo Urba: 5 (6)
* Grizono: 5
* Neŭŝatelo: 5
* Ŝvico: 4 (3)
* Cugo: 3
* Ŝafhaŭzo: 2
* Ĵuraso: 2
* Urio: 1
* Obvaldo: 1
* Nidvaldo: 1
* Glarus: 1
* Apencelo Ekstera: 1 (2)
* Apencelo Interna: 1

## Eksteraj ligiloj 
* oficialaj paĝoj de la Nacia Konsilio
* oficiala bulteno de la Konsilio (laŭvortaj protokoloj) 

Kategorio:Politiko de Svislando
Kategorio:Parlamento
Bohunice

**Bohunice** povas esti nomo por pluraj setlejoj en Ĉeĥio kaj Slovakio:

En Ĉeĥio:
* Brno-Bohunice – urba parto de la statuta urbo Brno en distrikto Brno-urbo
* Bohunice (distrikto Prachatice) – municipo en distrikto Prachatice
* Bohunice (Všemyslice) – parto de municipo Všemyslice en distrikto České Budějovice
* Bohunice (Prosiměřice) – konsisto de kampurbo Prosiměřice en distrikto Znojmo

En Slovakio:
* Bohunice (distrikto Ilava) – municipo en distrikto Ilava
* Bohunice (distrikto Levice) – municipo en distrikto Levice
* Jaslovské Bohunice – municipo en distrikto Trnava konata precipe dank' al Nuklea elektrejo Jaslovské Bohunice
Ŝvico

Ŝvizo estas la nomo de 
* la svisa Kantono Ŝvico,
* la Distrikto Ŝvico
* kaj ĝia samnoma ĉefkomunumo Ŝvico (komunumo).
Linio Yokohama

**Linio Jokohama** (横浜線 [jokohama-sen]) estas fervojo de Orient-Japania Fervoja Kompanio. Ĝi etendiĝas je 42,6 km de Higaŝi-Kanagaŭa ĝis Haĉioĝi.  

## Vagonoj
*Serio 205 de JR Orient-Japania 

Jokohama
The Treasure of the Sierra Madre

***The Treasure of the Sierra Madre*** ("La Trezoro de la Sierra Madre") estas 1948-a filmo verkita kaj direktita de reĝisoro John Huston, bazita de la germanlingva romano (*Der Schatz der Sierra Madre*) verkita de B. Traven. La filmo rakontas pri du usonaj malriĉuloj (ludataj de Humphrey Bogart kaj Tim Holt) en Meksiko dum la 1920-aj jaroj. Ili renkontas maljunulon, kaj la tri virojn prospektoras oron en la Montaro Sierra Madre.

*The Treasure of the Sierra Madre* estis unu el la unuaj filmoj el Holivudo farita preskaŭ tute ekster Usono (en Tampico, Meksiko), tamen la nokto-scenoj estis filmitaj en usona filmstudio.

En la filmo aperas steluloj Humphrey Bogart, Walter Huston (patro de la reĝisoro), Tim Holt, Alfonso Bedoya kaj Bruce Bennett.

La filmo estis elektita de la Usona Biblioteko de Kongreso kiel "kulture grava", kaj tial konservita ĉe la Usona Nacia Film-Registro.

## Premioj 
* Akademia Premio por plej bona reĝisoro: John Huston
* Akademia Premio por plej bona adaptita scenaroo: John Huston
* Akademia Premio por plej bona subtena aktoro: Walter Huston

## Eksteraj ligiloj 
* The Treasure of the Sierra Madre ĉe imdb.com

Treasure of the Sierra Madre, The
Treasure of the Sierra Madre, The
Treasure of the Sierra Madre, The
Treasure of the Sierra Madre, The
Treasure of the Sierra Madre, The
Treasure of the Sierra Madre, The
Marie Serneholt

**Marie Serneholt** (plennome **Marie Eleonor Serneholt**) (naskiĝis la 11-an de julio 1983 en Stokholmo) estas sveda kantistino.

En la jaro 1999 ŝi komencis sian karieron kiel unu el kantistinoj de sveda muzikgrupo A*Teens.

Kategorio:Svedaj kantistoj
Kategorio:Stokholmanoj
Kategorio:Naskiĝintoj en Svedio
Kategorio:Naskiĝintoj la 11-an de julio
Placo Charles-de-Gaulle

La **placo Charles-de-Gaulle**, antaŭe **placo de l’Stelo** (france, Étoile), situas en Parizo, ĉe la limo de pluraj arondismentoj. Ankoraŭ tre konata laŭ ĝia malnova nomo, ĝi oficiale estis nomita placo Charles-de-Gaulle post la morto de Charles de Gaulle, la 13-an de novembro 1970. Centre de ĉi tiu placo, staras la Triumfa Arko.

Ĉi tiu situo estas alirebla per stacio de metroo kaj RER: .

## Priskribo 
450px|eta|maldekstre|Place Charles de Gaulle, Paris 
dekstra|eta|La Placo de l'Stelo (Étoile) vidaĵo el aviadilo - la avenuo de Wagram estas tiu, kiu komenciĝas ĉe la maldekstra malsupra angulo
Dek-du grandaj rektaj avenuoj eliras de tiu placo kvazaŭ stelo, tiel la malnova nomo. Ekde la nordo kaj laŭ la direkto de hormontriloj:
# Avenuo de Wagram ekde la Dua Franca Imperio kaj antaŭe ''bulvardo de l'Stelo* aŭ *bulvardo Bezons*
# Avenuo Hoche : *avenuo de la Reĝino-Hortense* sub la Dua Imperio kaj *bulvardo Monceau* antaŭe
# Avenuo de Friedland ekde la Dua Imperio kaj *bulvardo Beaujon* antaŭe. Ĝi prolongiĝas per bulvardo Haussmann
# Avenuo de la Elizeaj Kampoj (Champs-Élysées)
# Avenuo Marceau : *avenuo Josefina* sub la Dua Imperio
# Avenuo de Iéna
# Avenuo Kléber : *avenuo de l' Reĝo-de-Roma* sub la Dua Imperio kaj *bulvardo de Passy* antaŭe
# Avenuo Victor-Hugo : *avenuo de Eylau* sub la Dua Imperio kaj *avenuo de Saint-Cloud* antaŭe
# Avenuo Foch : *avenue du Bois (de Boulogne)* sub la Tria Respubliko kaj *avenuo de la Imperiestredzino'' (Eugénia de Montijo) sub la Dua Imperio
# Avenuo de l' Granda-Armeo ekde la Dua Imperio kaj *avenuo de Neuilly* antaŭe
# Avenuo Carnot : *avenuo de Essling* sub la Dua Imperio
# Avenuo Mac-Mahon : *avenuo de Princo-Jérôme* sub la Dua Imperio

Charles-de-Gaulle
Telefonlineo

**Telefona lineo** estas informada interligo plej ofte inter la telefoncentralo kaj la telefonaparato, analoge estas ankaŭ telegraflineo.

**Uzantolineo** estas interligo inter la telefono kaj la telefoncentralo. (La vorto "abonanto" mem estas fuŝa, tamen preskaŭ en ĉiuj lingvoj enradikiĝis. Iom da lineoj finiĝas ĉe surstrataj publikaj telefonoj, kiuj evidente ne estas abonantoj.)

**Intercentrala lineo** estas informada interligo inter la telefoncentraloj, kiujn nature profitas la telefonantoj, se ili apartenas ne al la sama telefoncentralo.

## Historio 
Komence oni uzis la telegrafajn lineojn por telefonadi. Estis du solvoj, aŭ oni alterne ŝanĝis la aparatojn, aŭ samtempe uzis ilin. Tio rezultis malbonan paroltransiĝon. Pro forta disvastiĝo de la telefonoj oni konstruis apartajn telefonlineojn aerkonduktilajn.

eta|maldekstra|280ra|Esplora junto el bronza aerkonduktilo sur porcelana izolaĵo.
eta|dekstra|280ra|Simpla junto el aluminia aerkonduktilo sur porcelana izolaĵo.

### Aerkonduktila reto 
Oni fiksis porcelanajn izolaĵojn sur stangoj, tegmentoj. Oni ligis la nudajn bronzajn (malofte aluminiajn) konduktilojn al la porcelanoj. Post ekuzo de la telefoncentraloj multe da konduktiloj gvidis al sama direkto, tial la kablo estis profita.

eta|dekstra|300ra|Trapasa poto de Pupin.

### Kabla reto 
La kabla reto imitas la arbon. Startas dika kablo el la centralo, disbranĉiĝas maldikaj kabloj. En konvena loko oni formas kablofinaĵon, poste paraj konduktiloj faras ligojn al la telefono. La konduktilo ĝenerale estas kupro, malofte aluminio, la para longdistanca konduktilo estas kuntordita ŝtalo kun kupro. Tiu konduktilo estas uzata ĉe kampaj telefonoj aŭ al arbaristaj domoj.

Se la kablo estas longa, kreskiĝas la rezistanco. Tiun problemon malpliiĝis hungardevena usonano Mihajlo Pupin, kiu itinere metis bobenojn en seria konekto kun la kablokonduktilo. Tio estas la Pupin-poto, ĉar la ŝirma fereksteraĵo similis al poto.

Post fino de la 20-a jarcento oni vaste uzas optikajn kablojn. Ŝanĝi la kupron al vitro estas tre longa laboro, tial dume oni uzas kvarkonduktan ISDN lineojn, krome PCM (impulsa-koda modulado) sistemon. Ĉe la lasta solvo la konduktiloj estas komunaj en ĉiu abonulo, sed ili havas proprajn tempobreĉojn.

Pli detalajn informojn legu en la jena artikolo Kablo!

### Radioonda reto 
Escepte la fiksaj telefonoj uzas radioondan reton. Se la geografia tereno faras multekosta la kabladon, oni uzas radioondojn. Ĉe la telefonanto estas fiksa telefono, sed pli antaŭe anteno kaj konvertilo.

## Faktoj 
Laŭ la reporto de CIA en la jaro 2003 la tutmonda longeco de telefonaj linioj estis ĉirkaŭ 844 milionoj kilometroj.

La unua loko apartenas al Ĉinio kiu havas ĉ. 263 milionojn de retlongeco, la dua loko apartenas al Usono kun ĉirkaŭ 181,6 milionoj kilometroj. Kompare al tio en Usono estas 158,7 milionoj de registritaj mobiltelefonoj.

## Vdu ankaŭ 
* Kablo
* Telefonprefikso

Kategorio:Telefono
Polemic

**Polemic** (legu: *Polemik*) estas Slovakia skaa muzikgrupo. Ĝi estis fondita en Bratislavo en 1989. Ili kantas slovake kaj angle.

En 1995 ili kanto *Baba ryba* estis eldonita en la internacia kompilo *United colours of ska, vol.2* de la Germania eldonejo *Pork Pie*.

## Diskografio
* 1996 - *Vrana* - neoficiala albumo
* 1997 - *Do Ska*
* 1999 - *Yah Man!*
* 2000 - *Gangster-Ska*
* 2002 - *Nelám si s tým hlavu!*
* 2005 - *Nenudin*

## Eksteraj ligiloj
* 

Kategorio:Slovakaj muzikaj grupoj
Kategorio:Muzikaj grupoj fonditaj en 1989
Tekofileacoj

La **tekofileacoj** () estas planta familio el angiospermoj (unukotiledonoj). Tiu familio apartenas al la ordo asparagaloj (*Asparagales*). Ĝi enhavas 9 genrojn kaj 26 speciojn, jen ĉi-sube la listo de la akceptitaj taksonoj, kaj ties Esperantaj nomoj:

**Angiospermae* - angiospermoj
***Asparagales* Link - asparagaloj
****Tecophilaeaceae* Leyb. - tekofileacoj
*****Conanthera* Ruiz & Pav. - konantero
*****Cyanastrum* Oliv. - cianastro
*****Cyanella* L. - cianelo
*****Eremiolirion* - eremiolirio
*****Kabuyea* Brummitt - kabujeo
*****Odontostomum* Torr. - odontostomo
*****Tecophilaea* Bertero ex Colla - tekofileo
*****Walleria* Kirk - valeriao
*****Zephyra* D. Don - zefirao

Kelkaj specioj:
* *Conanthera* *C.bifolia*, *C.campanulata*, *C.trimaculata*
* *Cyanastrum* *C.cordifolium*, *C.goetzeanum*, *C.johnstonii* 
* *Cyanella* *C. alba*, *C. hyacinthioides*, *C. lutea*, *C. orchidiformis*
* *Kabuyea* *K.hostifolia*
* *Odontostomum* *O.hartwegii*
* *Tecophilaea* *T.cyanocrocus*, *T. violifolia*
* *Walleria* *W.nutans* , *W.mackenzii*
* *Zephyra* *Z.elegans* 

## Ligiloj 
* NCBI Taxonomy Browser

## Bibliografio 
* Brummitt R. K., Banks H., Johnson MAT, Docherty KA, Jones, K, Chase MW, & Rudall PJ. 1998. Taxonomy of Cyanastroideae (Tecophilaeaceae): A multidisciplinary approach. Kew Bull. 53, 769—803

## Referencoj 
Kategorio:Magnoliofitoj
Kategorio:Asparagaloj
Kategorio:Plantofamilioj
Trax

**Trax** estas pure strategia ludo (sen hazardo, sen kaŝita informo) por du ludantoj, inventita de David SMITH el Nov-Zelando en la jaro 1980. Ĝi estas ludata kun aro de identaj kvadrataj kaheloj sur kiuj du malsamkoloraj strioj aliĝas ĉe la apudaj kontraŭaj lateroj. La du ludantoj metas kahelojn apud tiuj, kiuj estas jam luditaj. La celo estas krei aŭ buklon, aŭ taŭgan longan vojon de la propra koloro. Deviga metado de pluraj kaheloj laŭ la reguloj donas al Trax strategian profundon.

## Regularo 
Ĉiuj kaheloj samas. Sur unu flanko estas rektaj linioj kiuj konektas kontraŭajn laterojn. Sur la alia flanko estas kurbaj linioj kiuj konektas apudajn laterojn.

La unua ludanto simple metas kahelon en la mezo de la ludareo, elektante la videblan flankon.

En postaj vicoj, ludantoj unu post la alia metas kahelon, elektante la videblan flankon, tiel ke ĝi apudas almenaŭ unu jam metitan kahelon latere. Ĉiuj tuŝantaj lateroj havu samkoloran strion. Se rezulte estas vaka loko kun du lateroj kiuj tuŝas samkolorajn laterojn de metitaj kaheloj, la ĵus metinta ludanto devas ankaŭ meti kahelon tien. (Nur estus unu ebla meto en tia okazo.) La ĵus metinto devas daŭre meti tiajn devigajn kahelojn ĝis ne plu eblas.

Ne estas limo pri la kreskado de la aranĝo, nek pri la kvanto de kaheloj metataj. (Norma kompleto havas 64 kahelojn, kio kutime sufiĉas.)

(Povas okazi ke estas situacio en kiu pli ol du lateroj de vaka loko havas la saman koloron. Tiuokaze, la elektita meto estas ne valida kaj la ludanto devas fari ion alian. Tia situacio maloftegas.)

La vicoj daŭras ĝis unu ludanto gajnas. Estas du metodoj por gajni:

* Fermi strion por krei buklon. Ekz.:

* Krei longan strion kiu konektas ekstremajn flankojn de la mapo, se estas almenaŭ 8 vicoj de kaheloj inter unu ekstrema flanko kaj la alia. La ekstremoj de la strio mem devas alfronti en malaj direktoj. Ekz.:

## Eldonoj 
La originala versio de Trax havas ruĝajn kahelojn kun nigraj kaj blankaj strioj. Iam poste oni ekeldonis nigrajn kahelojn kun ruĝaj kaj blankaj strioj.

## Mondĉampiona turniro 
Mondĉampiona turniro de Trax ekzistas ekde 1984. D-ro Donald BAILEY el Nov-Zelando estas la nuna mondĉampiono, kaj verkisto de libro pri la strategio de Trax.

## En Esperantujo 
Trax estis ludata dum KEEU kaj Ago-Semajno en 2007.

## Vidu ankaŭ 
* Nigra voja ludo

## Eksteraj ligiloj 
* Traxgame.com Oficiala retejo de Trax
* Boardspace.net Ebligas ludadon kun homaj kaj komputilaj kontraŭuloj

Kategorio:Tabulludoj
Hortense de Beauharnais

[eta|330px|dekstra|Hortense de Beauharnais far [François Gérard]]

**Hortense de Beauharnais**, reĝino de Holando (1806-1810), dukino de Saint-Leu (Saint-Leu-la-Forêt) (1814), naskiĝinta la 10an de aprilo 1783 en Parizo kaj mortinta la 5an de oktobro 1837 en la kastelo Arenenberg en la Kantono Turgovio (Svislando), estas membro de la franca imperia familio, filino de Joséphine de Beauharnais kaj patrino de la imperiestro Napoleono la 3-a. 

Ŝi ankaŭ estis komponisto.

## Geedzeco kaj Familio
Volante repacigi la familion Bonaparte, kiu ĵaluzis, eĉ malamis ŝin, Jozefino serĉis novan kuniĝon por sigeli la aliancon inter ambaŭ  familioj Bonaparte kaj Beauharnais. Tiucele, en la 4-a de januaro 1802 ŝi edzinigis sian filinon, Hortense, al Louis Bonaparte (1778-1846), unu el la plej junaj fratoj de la Unua Konsulo. La ceremonion en la Palais des Tuileries (rigardu suben la foton de tiu palaco nuntempe detruita) celebris en la 6-a de januaro Kardinalo Caprara[2]. Tiel Hortense fariĝis la bofratino de ŝia bopatro, la imperiestro. 

[eta|330px|maldekstra|La Palais des Tuileries fotita el la ĝardeno Tuilerioj, dum la [Internacia ekspozicio (1867)|Universala ekspozicio de 1867. Do kvar jarojn antaŭ ĝia bruligo fine de la Pariza Komunumo (majo 1871)]].

La paro havis tri filojn:

* Napoléon-Charles Bonaparte (10an de oktobro 1802 – 5an de majo 1807) ;
* Napoléon-Louis (11an de oktobro 1804 – 17an de marto 1831) (estonta kaj nelongtempa Louis-Napoleono la 2-a) ;
* Charles Louis Napoléon (20an de aprilo 1808 – 9an de januaro 1873), la estonta Napoleono la 3-a, Imperiestro de la francoj.

* Tamen, ekstergeedzece kun la grafo Charles de Flahaut, ŝi naskis Charles de Morny. Pro tio, ĉi-lasta estis la duon-frato de Napoleono la 3-a.

`

## Reĝino de Holando
Kiam Louis Bonaparte fariĝas reĝo de Holando en 1806, ŝi mem fariĝas reĝino de Holando (de kie venas lia kromnomo *reĝino Hortense*).

Ŝi reĝas ĝis kiam la Reĝlando Holando estas aneksita de Napoleono en 1810. Malgraŭ la divorco inter ŝia patrino kaj la imperiestro, ŝia takto ebligas, ke ŝi fariĝas unu el la nemultaj intimuloj de la nova imperiestrino Marie-Louise de Aŭstrio, eĉ se ĉi-lasta estas pli juna je ok jaroj.

Dosiero:Hortense de Beauharnais 2.jpg|dekstra|Hortense de Beauharnais kun sia unua filo Napoléon Charles, far François Gérard (1806).
Dosiero:Hortense with her children.jpg|Hortense de Beauharnais kun siaj du plej junaj filoj : Napoléon-Louis, kaj Charles-*Louis-Napoléon*.

Reĝino Hortense, muzikamanto, komponis la melodion  *Le Beau Dunois*, pli konata kiel *Partant pour la Syrie*. La muzikologo Arthur Pougin atribuis ĉi tiun komponaĵon al la virtuosa flutisto kaj flutinstruisto de la reĝino, Louis Drouet. Pli novaj muzikologiaj studoj malpravigis ĉi tiun atribuadon. Ĉi tiu romanco, komponita en Malmaison en 1807, kun teksto verkita de la grafo Alexandre de Laborde, rapide fariĝis granda sukceso. Ĝia origino kaj populareco faris ĝin kunigiga kanto por bonapartistoj dum la Restarigo. 

Kategorio:Naskiĝintoj en Parizo
Kategorio:Ligoj al bibliotekoj
Kategorio:Komuneja kategorio kun loka ligilo sama kiel en Vikidatumoj
Joseph McCarthy

**Joseph Raymond "Joe" MCCARTHY** (naskiĝis la 14-an de novembro 1908 en Grand Chute, Viskonsino - mortis la 2-an de majo 1957 en Bethesda, Marilando) estis usona politikisto (respublikana senatano). Li apartenis al la Respublikana Partio kaj iĝis konata pro sia kampanjo de 1950 ĝis 1954 kontraŭ kvazaŭa enfiltriĝo en la usonan registaron de komunistoj kaj samseksemuloj. La tielnomita McCarthy-epoko de la fruaj 1950-aj jaroj, en kiu kontraŭkomunismaj konspiraj teorioj kaj denuncoj determinis la politikan etoson en Usono, estas nomita laŭ li (vidu Makartiismo) .

La agadoj de McCarthy kondukis al la elimino de la karieroj de multaj personecoj en Usono (kaj specife membroj de la publika servo kaj profesiuloj de la filmindustrio) pro politikaj kialoj, pro malveraj akuzoj laŭ kiuj ili supozeble konsistigas sekurecan riskon, aŭ pro sia akuzo de samseksemo .McCarthy ankaŭ akuzis armean personaron je misuzado de ilia aŭtoritato, igante lin interbatali kun armeaj gvidantoj  .

La akuzoj de McCarthy komence alportis al li grandan popularecon, sed kiam liaj akuzoj daŭris eĉ post la ŝanĝo de administrado en Usono kaj la ascendo de prezidanto Dwight Eisenhower, aferoj ŝanĝiĝis, kaj McCarthy estis forigita de la Senata Subkomitato pri Esploroj, kaj eĉ ricevis oficialan kondamno en la usona Senato. En la 1990-aj jaroj, kun la malkaŝo de la "Paperoj Winona" dokumentanta sovetian agadon en Usono, iĝis klare ke nur eta frakcio de tiuj McCarthy nomis fakte prezentis sekurecan riskon. La akceptita opinio inter historiistoj estas ke la agado de McCarthy estis senutila tiurilate, kaj aliflanke, ĝi prezentis minacon al demokratio.

## Referencoj 
## Eksteraj ligiloj 
* Paperoj de Joseph McCarthy biblioteko Universitato Marquette 

Kategorio:Katolikismo kaj politiko
Kategorio:Personoj de la Malvarma milito
Kategorio:Irlandaj usonanoj
Kategorio:Germanaj usonanoj
Kategorio:Usonaj konspirteoriistoj
Kategorio:Usonaj kontraŭkomunistoj
Kategorio:Mortintoj en 1957
Kategorio:Naskiĝintoj en 1908
Kategorio:Makartiismo
Kategorio:Usonaj retorikistoj
Kategorio:Usonaj advokatoj
Kategorio:Usonaj politikistoj
Kategorio:Usonaj juĝistoj
Batirevo

**Batirevo** estas grandvilaĝo, administra centro de la samnoma distrikto de Ĉuvaŝio. 

Ĝia loĝantaro — 5702 homoj, el kiuj 47,3 % estas viroj kaj 52,7 % inoj (censo 2002). Plejparto de la loĝantaro estas ĉuvaŝoj - ĉirkaŭ 70 % kaj tataroj - 25 % 

Batirevo situas ĉe la rivereto Bula, je 56 km sude de la urbo Kanaŝ.

En ties distrikto estas vilaĝoj kiel Staroje Aĥperdino.

## Eksteraj ligiloj 
* Neoficiala retejo de la vilaĝo

Kategorio:Vilaĝoj de Ĉuvaŝio
Distrikto Gütersloh

La **distrikto Gütersloh** situas en la nordoriento de la germana federacia lando Nordrejn-Vestfalio. Ĝia administra sidejo ekde la jaro 1997 estas la urbo Gütersloh, antaŭe la administrejo troviĝis en Rheda-Wiedenbrück. La distrikto ekestis dum la jaro 1973 el la antaŭaj distriktoj *Wiedenbrück* kaj *Halle* kaj aldone ricevis po unu komunumon el la distriktoj *Warendorf* kaj *Bielefeld*.

Ene de Nordrejn-Vestfalio najbaras la distriktoj Herford norde, Lippe plus la eksterdistrikta urbo Bielefeld oriente, Paderborn sudoriente, Soest sude kaj Warendorf okcidente. Krome norde najbaras la distrikto Osnabrück de la apuda federacia lando Malsupra Saksio.

Ĉefa rivero de la distrikto estas la Emso, ĉefa montareto la Teŭtoburga Arbaro en la nordo de la distrikto, lime al Malsupra Saksio.

## Administra divido 
La distrikto konsistas el 13 komunumoj, el kiuj 9 estas urboj. La sekva listo laŭ grandeco listigas ĉiujn 13 komunumoj, kaj inter krampoj aldoniĝas la respektiva nombroj de loĝantoj laŭ stato fine de .

**Urboj**
# Borgholzhausen ()
# Gütersloh ()
# Halle (Vestfalio) ()
# Harsewinkel ()
# Rheda-Wiedenbrück ()
# Rietberg ()
# Schloß Holte-Stukenbrock ()
# Verl ()
# Versmold ()
# Werther (Vestfalio) ()
**Pliaj komunumoj**
# Herzebrock-Clarholz ()
# Langenberg ()
# Steinhagen ()

## Eksteraj ligiloj 
* oficialaj paĝoj de la distrikto (germanlingvaj)

Dosiero:Gütersloh ehem.Amtsgericht.jpg|Gütersloh
Dosiero:Wiedenbrueck Marktplatz 4.jpg|Rheda-Wiedenbrück
Dosiero:Versmold Kirche 2005-07-12.JPG|Versmold
Dosiero:Harsewinkel Rathaus.jpg|Harsewinkel


Kategorio:Distriktoj de Nordrejn-Vestfalio
Kategorio:Vestfalio
Steinheim (Vestfalio)

**Steinheim**- germane, prononco , "ŝtona hejmo", kio historie aludis al ĉeesto de multaj ŝtonaj domoj, pli stabilaj ol lignaj konstruaĵoj - estas urbo en la federacia lando Nordrejn-Vestfalio de Germanio. Ĝi apartenas al la distrikto Höxter. Fine de  la komunumo havis  loĝantojn sur areo de  kvadrataj kilometroj, kio rezultigas loĝdenson de  loĝantoj/km². 

La teritorio havas komunan limon kun la najbaraj komunumoj . 

## Partneraj urboj 
* 20ra Haukipudas, ekde 2013 urbodistrikto de Oulu (Finnlando)
* 20ra Busko-Zdrój (Pollando)
* 20ra Szigetszentmiklós (Hungario)
* 20ra Specchia (Italio)
* 20ra Kalemie (Kongo Kinŝasa)

La internaciaj ĝemelaj urboj en Eŭropo, do ĉiuj krom Kalemie, estas interligitaj inter si, do ankaŭ ekzemple Specchia kaj Haukipudas, tiel ke pli facilas fari internaciajn ĝemelurbajn renkontiĝojn kaj festojn, kun partopreno de urbanoj el pli ol du diverslandaj ĝemelaj urboj.

## Eksteraj ligiloj 
*  ()

eta|300ra|maldekstra|Steinheim

Kategorio:Distrikto Höxter
Kategorio:Urboj de Nordrejn-Vestfalio
Distrikto Höxter

La **distrikto Höxter** situas en la nordoriento de la germana federacia lando Nordrejn-Vestfalio. Ĝia administra sidejo estas la urbo Höxter. La distrikto ekestis dum la jaro 1975 per kunigo de la ĝistiamaj distriktoj *Höxter* kaj *Warburg*. Historie la nuna distrikto identas kun la antaŭa "distrikto Oberwalden" de la eksa princepiskopejo Paderborn, dum la najbara distrikto Paderborn historie estis la antaŭa "distrikto Unterwalden" de la eksa princepiskopejo.

Al la distrikto Höxter najbaras la distriktoj Lippe norde, Holzminden kaj Northeim (ambaŭ en Malsupra Saksio) oriente, Waldeck-Frankenberg sudoriente, Kassel oriente kaj sude (ambaŭ en Hesio), Hochsauerland sude kaj Paderborn okcidente. La distrikto havas la kompare malaltan nombron de po 128 loĝantoj laŭ kvadrata kilometro kaj estas la malplej dense loĝata distrikto de la federacia lando Nordrejn-Vestfalio.

## Administra divido 
La distrikto konsistas el la sekvaj 10 urboj, kiuj jen en la sekva listo listiĝas alfabete. Inter krampoj aldoniĝas la respektiva nombroj de loĝantoj laŭ stato fine de .

# Bad Driburg ()
# Beverungen ()
# Borgentreich ()
# Brakel ()
# Höxter ()
# Marienmünster ()
# Nieheim ()
# Steinheim ()
# Warburg ()
# Willebadessen ()

## Eksteraj ligiloj 
* oficialaj paĝoj de la distrikto (germanlingvaj)

Dosiero:HöxterFachw.jpg|Höxter
Dosiero:Johannistor-Turm, erbaut 1290-1350, Warburg.jpg|Warburg
Dosiero:Neuenheerse Stiftskirche Turm.jpg|Bad Driburg
Dosiero:Steinheim mit Kirche.jpg|Steinheim


H
H
Kategorio:Vestfalio
Nacia Parko Auyuittuq

**Nacia Parko Auyuittuq** estas nacia parko sur la Duoninsulo Cumberland de Bafina Insulo en Nunavuto (Kanado). Ĝi prezentas multajn trajtojn de la arkta sovaĝejo kiel fjordoj, glaĉeroj kaj glacikampoj. En la inuka lingvo *auyuittuq* signifas "la lando kiu neniam degelas". Kvankam Auyuittuq estis fondita en 1976 kiel nacia park-rezervejo, ĝi ricevis la plenan statuson de nacia parko en la jaro 2000.

Image:Mount_Asgard_3_2001-07-25.jpg|Monto Asgard, Bafina Insulo, 2001
Image:Mount_Thor_Peak_1997-08-07.jpg|Monto Pinto de Thor, Bafina Insulo, 1997
Image:Auyuittuq NP 1 2001-07-25.jpg|Rokformaĵoj kaj glaĉeroj
Image:Pangnirtung Fiord N 4 2001-07-25.jpg|Delto de Fjordo Maktak

## Vidu ankaŭ 
* Naciaj Parkoj de Kanado
* Listo de naciaj parkoj de Kanado

## Eksteraj ligiloj 
*  Auyuittuq National Park of Canada (Parks Canada) 
*  Parc national du Canada Auyuittuq (Parcs Canada) 

A
A
Telegraflineo

**Telegraflineo** estas informada interligo inter du telegrafoj (tio estas punkto-punkto interkomunikiĝo) aŭ inter telegrafo kaj telegrafcentralo.

Teorie la telegraflineo konsistas el 4 konduktiloj (po 2 sendaj kaj ricevilaj konduktiloj). Oni uzis ankaŭ dukonduktilan (simplecan) interligon. La sendilo kaj la ricevilo estis en seria konekto. La sendado kaj la ricevado alterne ŝanĝiĝis.

La Morsa-aparato ofte funkciis per unusola konduktilo. La manka konduktilo estis terkonekto.

La kvarkonduktila interligo povas esti dupleksa aŭ duondupleksa. La plej lertaj telegrafistoj uzis duplekson. Ili tajpis la telegramojn, sia maŝino ne presis ilin (ne estis kontrolado), nur la alia telegrafo. Dume ankaŭ la alia telegrafisto tajpis telegramojn simile. En duonduplekso la tajpita telegramo presiĝis ankaŭ en la propra telegrafo, tial la alia telegrafisto ne povis sendi samtempe telegramon.

## Aerkonduktila lineo 
Oni fiksis porcelanajn izolaĵojn sur stangoj. Oni ligis la nudajn bronzajn konduktilojn al la porcelanoj. Ofte estis emfazaj stangoj.
Tie estis ankaŭ fiksligo al la stangosubaĵo ĉe la tero. La preterirantoj, se ili havis Morsan sendilon, povis aliĝi al la lineo.

eta|dekstra|250ra|Ekskluziva telegrafa kablo Krarup-sistema. Sube estas plumba ŝelo, pli supre kuseno el 3 paperaj tavoloj, pli supre aera izolaĵo (la spiralaj paperoj), fine 28 da kupraj konduktiloj kun paperizolaĵo. Supre antaŭe videblas la nuda konduktilo kun dense ĉirkaŭita per ŝtaldrato. Tio estas invento de Krarup.

## Kabla lineo 
Tra riveroj, maroj oni ne povis gvidi aerkonduktilojn. La solvo estis la kablo. Ankaŭ en urboj uzis ilin. La telegrafa kablo estas apartaj paralelaj konduktiloj izolitaj per paperoj. Ekstere estis plumba kovraĵo. Sub akvo estis ankaŭ armaĵo. Oni sukcese ligis telegrafe la kontinentojn.

Post invento de la telefono oni uzis la lineojn komune. Estis du solvoj, aŭ oni alterne ŝanĝis la aparatojn, aŭ samtempe uzis la telegrafojn kaj la telefonojn. Baldaŭe en kabloj estis parte telegrafaj, parte telefonaj konduktiloj. La alternokurenta telegrafado profitis la kanalojn. Sur unu konduktilparo komence estis 3 kanaloj, post du jardekoj jam 2800 kanaloj!

Formiĝis diversaj retoj, la plej granda estis la **telekso**.

Kategorio:Telekomunikado
Falsa ĵuro

**Falsa ĵuro** aŭ **mensoga ĵuro** estas la ago de konscie mensoga atesto sub ĵuro.

*Falsa ĵuro* estas krimo en ĉiuj landoj kaj persekutata per puno.

## Famaj homoj, kiuj ricevis verdikton pro falsa ĵuro 
Konataj homoj kiuj estis akuzataj kaj kondamnitaj pro *falsa ĵuro*:
* August Emil Fieldorf, pola generalo batalanta por sendependeco de Pollando, murdita de komunistoj
* Witold Pilecki, komandanto de Pola Enlanda Armeo, organizinto de rezista movado en nazia koncentrejo en Aŭŝvico, murdita de komunistoj
* Titus Oates (1649-1705), brito, papista konspiro
* Alger Hiss, supozita sovetunia spiono, kiu laboris por la Usona registaro: 5 jara enkarcerigo (fakte enkarcerigita dum 44 monatoj).
* pluraj germanaj futbalistoj, 1970/71 pro falsaj ĵuroj en *Bundesliga-skandalo*
* Jeb Stuart Magruder, Watergate-afero.
* John Ehrlichman, Watergate-afero.
* Jonathan Aitken, Brita politikisto, membro en la kabineto de John Major - verdikto: 18 monata enkarcerigo
* Dr. Cecil Jacobson, Usona medicinisto pri fekundeco.
* Lewis Libby, helpanto de vicprezidento Dick Cheney kaj asistento de prezidento George W. Bush - verdikto pro dufoja *falsa ĵuro* kaj aliaj deliktoj en Plame-afero.

Kategorio:Bazaj terminoj de juro
Kategorio:Kriminaleco
Hellendoorn

eta|dekstra|261px|Vidaĵo al Hellendoorn
Dosiero:Loudspeaker.svg**Hellendoorn** ()
estas municipo kaj vilaĝo en la nederlanda provinco Overijssel ĉe la limo de la regionoj Salland kaj Twente. Fine de  en la municipo vivis  sur areo de  kvadrataj kilometroj, kio rezultigas loĝdenson de  loĝantoj/km². Hellendoorn antaŭ ĉio estas konata pro sia aventura parko Hellendoorn.

## Ceteraj vilaĝoj 
eta|Rivero la Regge
Daarle, Daarlerveen, Eelen kaj Rhaan, Egede, Haarle, Hancate, Hexel, Hulsen, Marle kaj Nijverdal.

## Malnovaj bildkartoj 

Image:Hellendoorn Oude Ansicht Ingang Dorp.PNG|La enirejo de Hellendoorn ĉirkaŭ 1910
Image:Hellendoorn Hervormde Kerk 1905.PNG|Reformita kirko ĉirkaŭ 1905
Image:Hellendoorn Dorpstraat 1910.PNG|Vilaĝostrato ĉirkaŭ 1910

eta|Sallandse heuvelrug

## Eksteraj ligiloj 
*  ()

Kategorio:Vilaĝoj de Nederlando
Kategorio:Loĝlokoj en Overiselo
Kategorio:Municipoj de Overiselo
Kategorio:Twente